(innu li tkanta Ħaż-Żebbuġ fit-Tifkira l-Kbira ta' Dun Mikiel Xerri għeluq il-mitejn sena mit-twelid tiegħu 1737-1937) Raħal xemxi, Belt is-satifia, ħoll ilsienek f'dan il-jum; għanni Ġrajja li fi ġmielha kemm idum iż-żmien iddum. Mitejn sena ġew u marru, qerdu satiħa, qerdu ġmiel, iżda siekta baxxew rashom quddiem Raġel: Dun Mikiel. Dun Mikiel—il-Bniedem t'Alla, Dun Mikiel,—Qalb. ta' l-azzar, Malti sħiħi li xejn ma kisru la theddid, la ż'għil, la nar. Taħt is-swar tal-Belt imħaxkna kienu ħiemda miġburin, —Tama f'Alla, nar f'sidirhom— sabiex jirbħu l-Qalbenin.- Kliem li tlissen lill-egħdewwa tal-konfeffa ta xi fijiel…., Mietu bosta; l-aħħar wieħed bħal Sansun miet Dun Mikiel, Dun Mikiel eċċ. Żebbuġin, tiċfidux lil demmkom; kontu dejjem ta' quddiem: kellkom hena u ġid fi djarkom, kellkom għaqal, riżq u sliem. Fit-taqbid mal-Qerq, mal-Ħiena, tinsew qatt li tkunu rġiel; f'nofs il-Misraħ għadu jħammar safi d-demm ta' Dun Mikiel. Dun Mikiel eċċ, DUN KARM T-VIIL-37.